CELEX: 62012CA0450
Language: sk
Date: 2013-12-12 00:00:00
Title: Vec C-450/12: Rozsudok Súdneho dvora (desiata komora) z  12. decembra 2013 (návrh na začatie prejudiciálneho konania, ktorý podal Finanzgericht Düsseldorf — Nemecko) — HARK GmbH & Co. KG Kamin- und Kachelofenbau/Hauptzollamt Duisburg (Spoločný colný sadzobník — Colné zaradenie — Kombinovaná nomenklatúra — Položky 7307 a  7321 — Súpravy dymovodov — Pojmy „časti a súčasti“ kachlí a  „príslušenstvo na rúry alebo rúrky“ )

15.2.2014   
            
            
               SK
            
            
               Úradný vestník Európskej únie
            
            
               C 45/13
            
         Rozsudok Súdneho dvora (desiata komora) z 12. decembra 2013 (návrh na začatie prejudiciálneho konania, ktorý podal Finanzgericht Düsseldorf — Nemecko) — HARK GmbH & Co. KG Kamin- und Kachelofenbau/Hauptzollamt Duisburg
   (Vec C-450/12) (1)
   
   (Spoločný colný sadzobník - Colné zaradenie - Kombinovaná nomenklatúra - Položky 7307 a 7321 - Súpravy dymovodov - Pojmy „časti a súčasti“ kachlí a „príslušenstvo na rúry alebo rúrky“)
   2014/C 45/22
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Düsseldorf
   
      Účastníci konania pred vnútroštátnym súdom
   
   
      Žalobkyňa: HARK GmbH & Co. KG Kamin- und Kachelofenbau
   
      Žalovaný: Hauptzollamt Duisburg
   
      Predmet veci
   
   Návrh na začatie prejudiciálneho konania — Finanzgericht Düsseldorf — Výklad prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku (Ú. v. ES L 256, s. 1; Mim. vyd. 02/002, s. 382), zmeneného a doplneného nariadením Komisie (ES) č. 1031/2008 z 19. septembra 2008 (Ú. v. EÚ L 291, s. 1) — Výklad položiek 7307 a 7321 — Zaradenie dymovodov
   
      Výrok rozsudku
   
   Kombinovaná nomenklatúra nachádzajúca sa v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, v znení vyplývajúcom z nariadenia Komisie (ES) č. 1031/2008 z 19. septembra 2008, sa má vykladať v tom zmysle, že taká súprava dymovodov, o akú ide v konaní vo veci samej, ktorá sa skladá z pravouhlého oceľového kolena s vonkajším priemerom 154 mm a vonkajšími rozmermi 495 mm x 595 mm, povrchovo upraveného lakom odolným proti vysokým teplotám a vybaveného uzáverom umožňujúcim vnútorné čistenie, zo zásuvného dielu do komína a z náležitého uzatváracieho ventilu, musí byť zaradená do položky 7321 uvedenej kombinovanej nomenklatúry ako oceľová časť a súčasť kachlí.
   
      (1)  Ú. v. EÚ C 389, 15.12.2012.